b"\n_START_ARTICLE_\nOrganosulfat\n_START_PARAGRAPH_\nOrganosulfati so razred organskih spojin s skupno funkcionalno skupino in strukturo R-O-SO\xe2\x82\x83\xe2\x81\xbb. SO\xe2\x82\x84 je sulfatna skupina, R pa organski del. Vsi organosulfati so formalno estri, pridobljeni iz alkoholov in \xc5\xbeveplove kisline, \xc4\x8deprav mnogi niso pripravljeni na ta na\xc4\x8din. Veliko sulfatnih estrov se uporablja v detergentih, nekateri pa so uporabni kot reagenti. Alkil sulfati so sestavljeni iz hidrofobne ogljikovodi\xc4\x8dne verige, polarne sulfatne skupine (vsebujo\xc4\x8de anion) in bodisi kationa bodisi amina za nevtralizacijo sulfatne skupine. Primeri vklju\xc4\x8dujejo: natrijev lavril sulfat in s tem povezane kalijeve in amonijeve soli.\n_START_SECTION_\nUporaba\n_START_PARAGRAPH_\nAlkil sulfate se navadno uporablja kot anionske povr\xc5\xa1insko aktivne snovi v teko\xc4\x8dih milih, detergentih za \xc4\x8di\xc5\xa1\xc4\x8denje volne, \xc4\x8distil za povr\xc5\xa1ine, kot aktivne u\xc4\x8dinkovine v detergentih za pranje perila, \xc5\xa1amponih in balzamih. Mogo\xc4\x8de jih je najti tudi v drugih gospodinjskih izdelkih, kot so zobne paste, antacidi, kozmetika in hrana. Na splo\xc5\xa1no jih v izdelkih najdemo v koncentracijah, ki segajo 3\xe2\x80\x9320\xc2\xa0%. V ZDA je letu 2003 bilo porabljenih pribli\xc5\xbeno 118,000 ton alkil sulfatov.\n_START_SECTION_\nSinteti\xc4\x8dni organosulfati\n_START_PARAGRAPH_\nPogost primer je natrijev lavril sulfat s formulo NaCH\xe2\x82\x83(CH\xe2\x82\x82)\xe2\x82\x81\xe2\x82\x81OSO\xe2\x82\x83. Prav tako pogosti so v izdelkih sulfatni estri etoksiliranih ma\xc5\xa1\xc4\x8dobnih alkoholov, kot so tisti, pridobljeni iz lavril alkohola. Primer je natrijev lavret sulfat, sestavina nekaterih kozmeti\xc4\x8dnih izdelkov.\n_START_SECTION_\nDialkil sulfati\n_START_PARAGRAPH_\nManj pogosta dru\xc5\xbeina organosulfatov ima formulo R-O-SO\xe2\x82\x82-O-R'. Pripravlja se jih iz \xc5\xbeveplove kisline in alkohola. Glavni primeri so dietil sulfat in dimetil sulfat, brezbarvni teko\xc4\x8dini, ki se ju uporablja kot reagenta v organski sintezi. Te spojine so potencialno nevarne alkilirajo\xc4\x8de snovi.\n_START_SECTION_\nNaravni sulfatni estri\n_START_PARAGRAPH_\nRedukcija sulfata v naravi vklju\xc4\x8duje oblikovanje enega ali v\xc4\x8dasih dveh sulfatnih estrov, adenozin 5'-fosfosulfata (APS) in 3'-fosfoadenozin-5'-fosfosulfata (PAPS). Sulfat je inertni anion, zato ga narava aktivira z nastankom teh estrskih derivatov, ki so dovzetni za redukcijo do sulfita. Mnogi organizmi uporabljajo te reakcije v metaboli\xc4\x8dne namene ali za biosintezo \xc5\xbeveplovih spojin, potrebnih za \xc5\xbeivljenje.\n_START_SECTION_\nVarnost\n_START_PARAGRAPH_\nKer se pogosto uporabljajo v komercialnih izdelkih, so varnostni vidiki organosulfatov mo\xc4\x8dno raziskovani.\n_START_SECTION_\nZdravje ljudi\n_START_PARAGRAPH_\nAlkil sulfati se po zau\xc5\xbeitju dobro absorbirajo in so metabolizirani v C\xe2\x82\x83, C\xe2\x82\x84 ali C\xe2\x82\x85 sulfat in dodaten metabolit. Najbolj dra\xc5\xbeilen od alkil sulfatov je natrijev lavril sulfat, s pragom dra\xc5\xbeenja v koncentraciji 20\xc2\xa0%. Povr\xc5\xa1insko aktivne snovi v izdelkih so obi\xc4\x8dajno me\xc5\xa1ane, kar zmanj\xc5\xa1uje verjetnost dra\xc5\xbeenja. Po podatkih OECD TG 406 alkil sulfati v \xc5\xa1tudijah na \xc5\xbeivalih niso pokazali, da bi naredili ko\xc5\xbeo ob\xc4\x8dutljivej\xc5\xa1o._NEWLINE_Laboratorijske \xc5\xa1tudije niso odkrile, da bi alkil sulfati bili genotoksi\xc4\x8dni, mutageni ali rakotvorni. Prav tako niso bili ugotovljeni dolgoro\xc4\x8dni u\xc4\x8dinki na razmno\xc5\xbeevanje.\n_START_SECTION_\nOkolje\n_START_PARAGRAPH_\nPrimarno odstranjevanje alkil sulfatov iz komercialnih izdelkov poteka prek odpadnih vod. Koncentracija alkil sulfatov v iztoku \xc4\x8distilne naprave je bila izmerjena in zna\xc5\xa1a 10 \xce\xbcg/L in manj. Alkil sulfati se biorazgradijo enostavno. Ko so enkrat v \xc4\x8distilni napravi, so hitro odstranjeni z biorazgradnjo._NEWLINE_Ugotovljeno je bilo, da so na alkil sulfate najbolj ob\xc4\x8dutljivi trofi\xc4\x8dni organizmi nevreten\xc4\x8darji. Za natrijev lavril sulfat, testiran na Uronema parduczi, pra\xc5\xbeivali, je bilo ugotovljeno, da ima najmanj\xc5\xa1o vrednost u\xc4\x8dinka z 20 h-EC5 vrednostjo 0,75 mg/L. Testi kroni\xc4\x8dne izpostavljenosti z od C\xe2\x82\x81\xe2\x82\x82 do C\xe2\x82\x81\xe2\x82\x88 pri nevreten\xc4\x8darju Ceriodaphnia dubia so odkrili najvi\xc5\xa1jo strupenost s C\xe2\x82\x81\xe2\x82\x84 (NOEC je bil 0,045 mg/L)._NEWLINE_Glede toplotne stabilnosti se alkil sulfati razgradijo, preden dose\xc5\xbeejo vreli\xc5\xa1\xc4\x8de zaradi nizkega parnega tlaka (za C\xe2\x82\x88\xe2\x82\x8b\xe2\x82\x81\xe2\x82\x88 zna\xc5\xa1a od 10\xe2\x80\x9311 hPa ali 10\xe2\x80\x9315 hPa). Talna sorpcijo je sorazmerna z dol\xc5\xbeino ogljikove verige, pri \xc4\x8demer ima veriga z dol\xc5\xbeino 14 in ve\xc4\x8d C-atomov najvi\xc5\xa1jo sorpcijsko stopnjo. Talne koncentracije se razlikujejo 0,0035\xe2\x80\x930,21 mg/kg."